LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO SUMAŽINIMO PROJEKTUI NR. VP3-3.1-AM-01-V-02-106, EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ GRĄŽINIMO IR LIETUVOS RESPUBLIKOS APLINKOS MINISTRO 2011 M. gruodžio 21 D. ĮSAKYMO NR. D1-999 „DĖL FINANSAVIMO SKYRIMO PROJEKTAMS PAGAL 2007–2013 M. SANGLAUDOS SKATINIMO VEIKSMŲ PROGRAMOS 3 PRIORITETO „APLINKA IR DARNUS VYSTYMASIS“ VP3-3.1-AM-01-V PRIEMONĘ „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PAKEITIMO

2015 m. rugpjūčio 7 d. Nr. D1-592

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3 ir 8.3 papunkčiais, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl projektų administravimo ir finansavimo taisyklių patvirtinimo“ (toliau – PAFT), 198.2 papunkčiu, atsižvelgdamas į Aplinkos ministerijos Aplinkos projektų valdymo agentūros (toliau – Agentūra) 2015 m. liepos 15 d. raštu Nr. (29-2-7)-APVA-969 „Informacija apie atnaujintą pažeidimo tyrimą ir siūlymai dėl tolesnių veiksmų“ pateiktą informaciją, 2015 m. liepos 10 d. pažeidimo tyrimo išvadą Nr. VP3-3.1-AM-01-V-02-106/IT01 (pažeidimo unikalus kodas R1828/APVA/VP3-3.1-AM-01-V/0196) ir į tai, kad Agentūra nustatė Europos Sąjungos finansinės paramos panaudojimo pažeidimą – projekto vykdytojas uždaroji akcinė bendrovė „Rokiškio vandenys“ (toliau – Projekto vykdytojas), vykdydamas projekto „Vandentiekio ir nuotekų tinklų plėtra Rokiškyje“ (projekto kodas Nr. VP3-3.1-AM-01-V-02-106) (toliau – Projektas) 2011 m. spalio 19 d. sutartį Nr. 44 „Techninės priežiūros, projekto administravimo ir viešinimo paslaugos, įgyvendinant projektą „Vandentiekio ir nuotekų tinklų plėtra Rokiškyje“ pažeidė PAFT 35.3 papunktį ir 2006 m. gruodžio 8 d. Komisijos Reglamento (EB) Nr. 1828/2006, nustatančio Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles (OL 2006 L 371, p. 1), su paskutiniais pakeitimais, padarytais 2011 m. lapkričio 29 d. Komisijos įgyvendinimo reglamentu (ES) Nr. 1236/2011 (OL 2011 L 317, p. 24), 8 straipsnį, į tai, kad Agentūra už šį pažeidimą siūlo Projektui sumažinti finansavimą 1 029,76 Eur (tūkstančiu dvidešimt devyniais eurais septyniasdešimt šešiais centais), įskaitant 51,49 Eur (penkiasdešimt vieną eurą keturiasdešimt devynis centus) Projekto vykdytojo įnašą:

1. S u m a ž i n u Projekto vykdytojui skirtą finansavimo sumą 978,27 Eur (devyniais šimtais septyniasdešimt aštuoniais eurais dvidešimt septyniais centais), iš jų 875,29 Eur (aštuoni šimtai septyniasdešimt penki eurai dvidešimt devyni centai) – Europos Sąjungos fondų lėšos ir 102,98 Eur (vienas šimtas du eurai devyniasdešimt aštuoni centai) – Lietuvos Respublikos valstybės biudžeto lėšos.

2. N u s t a t a u, kad netinkamų finansuoti išlaidų suma, išskaičiuotina iš Projekto vykdytojo pateikto galutinio mokėjimo prašymo, yra 978,27 Eur (devyni šimtai septyniasdešimt aštuoni eurai dvidešimt septyni centai), atitinkamai 875,29 Eur (aštuoni šimtai septyniasdešimt penki eurai dvidešimt devyni centai) – Europos Sąjungos fondų lėšos, 102,98 Eur (vienas šimtas du eurai devyniasdešimt aštuoni centai) – Lietuvos Respublikos valstybės biudžeto lėšos.

3. P a k e i č i u Lietuvos Respublikos aplinkos ministro 2011 m. gruodžio 21 d. įsakymo Nr. D1-999 „Dėl finansavimo skyrimo projektams pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ lentelės penktąjį punktą ir jį išdėstau taip:

„5.	VP3-3.1-AM-01-V-02-106	UAB „Rokiškio vandenys“	Vandentiekio ir nuotekų tinklų plėtra Rokiškyje	1 208 740,37	1 081 504,55	127 235,82“

4. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

5. Šis įsakymas įsigalioja kitą dieną po paskelbimo Teisės aktų registre.

Aplinkos ministras	Kęstutis Trečiokas